கேள்வி: எண்ணிம பிரேத பரிசோதனை குறித்து விரிவாக சொல்லுங்கள்.
பதில்: எண்ணிம பிரேத பரிசோதனை (''Digital autopsy'') என்பது பாதிப்பில்லா பிணக்கூறு ஆய்வு. இதில் வரியோட்டவழிக் கணித்த குறுக்குவெட்டு வரைவி (சி.டி) அல்லது காந்த அதிர்வு அலை வரைவு (எம்ஆர்ஐ) வருடி உள்ளிட்ட எண்ணிம முப்பரிமாண படத் தொழில்நுட்பம் மூலம் மனித உடலின் மெய் நிகர் ஆய்வுக்காக முப்பரிமாண படங்களை உருவாக்குதலாகும். எண்ணிம பிரேத பரிசோதனை என்பது எண்ணிம கருவிகளைக் கொண்டு கணினிமயமாக்கப்பட்ட சூழலில் பிரேத பரிசோதனை நடத்துவதாகும். எண்ணிம மயமாக்கலின் முதல் படி இறந்தவரிடமிருந்து மூல தரவு படங்களை வழங்கும் மருத்துவ இமேஜிங் முறைகளுடன் தொடங்குகிறது. வரியோட்டவழிக் கணித்த குறுக்குவெட்டு வரைவி (சி.டி மின்வருடி) மற்றும் காந்த அதிர்வு அலை வரைவு (எம்ஆர்ஐ) வருடி ஆகியவை மிகவும் பொதுவான முறைகள். முப்பரிமாண மருத்துவ காட்சிப்படுத்தல் என்பது 3 டி உடலை ஆராய்வதற்கும் எண்ணிம பிரேதப் பரிசோதனை செய்வதற்கும் எண்ணிம சூழலை வழங்கும் தொழில்நுட்ப செயல்முறையாகும். எண்ணிம பிரேதப் பரிசோதனை என்ற வார்த்தையை 1985க்கு முன்னர் பழக்கத்தில் இல்லை. ஆய்வுக் கட்டுரைகளிலும் காண முடியாது. இருப்பினும், இதே போன்ற பல சொற்கள் உள்ளன: தனிப்பட்ட உறுப்புகளுக்கான பிரேதப் பரிசோதனை சி.டி ஸ்கேனிங் பயன்படுத்தி, வால்யூமெட்ரிக் கதிரியக்க ஸ்கேனிங், மெய் நிகர் பிரேதப் பரிசோதனை மற்றும் விர்டோப்சி.